
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ωριαίας αποζημίωσης διδασκόντων στις Δημόσιες Σχο¬ 
λές Εκπαίδευσης, Επιμόρφωσης, Μετεκπαίδευσης και Προπαί- 

δευσης Εμπορικού Ναυτικού... 1 

Παράταση προθεσμίας αποφάσεων για την περαίωση εκκρεμών φο¬ 
ρολογικών υποθέσεων ..... 2 

Κήρυξη εκτελεστής της αριθ. 47/89 αποφάσεως του ΔΔΔΔ Αθηνών 
που αφορά τους όρους αμοιβής και εργασίας των εργαζομένων 
σε βιομηχανίες εμφιαλωμένων ποτών παντός είδους (ζυθοποιεία 
- οινοποιεία - ποτοποιεία - αναψυκτικά) μελών σωματείων της 
Ομοσπονδίας Βιομηχανικών Εργατ/κών Σωματείων (ΟΒΕΣ) 3 
Κήρυξη εκτελεστής της αριθ. 56/89 απόφασης του ΠΔΔΔ Αθηνών 
που αφορά τους όρους αμοιβής και εργασίας του επί σχέσει εργα¬ 
σίας ιδιωτικού δικαίου προσωπικού που απασχολείται στη 

ΜΟΜΑ και μονάδες αρμοδιότητος ΣΥΚΕΑ . 

Αντικατάσταση μέλους του κατά το άρθρο 100 του Συντάγματος 
και του Νόμου 345/1976 Ανωτάτου Ειδικού Δικαστηρίου 
Κύρωση Συλλογικής Σύμβασης Εργασίας Πλοιάρχου και πληρώ¬ 
ματος του Ωκεανογραφικού σκάφους του Εθνικού Κέντρου Θα¬ 
λασσίων Ερευνών (Ε.Κ.Θ.Ε.) και του Ερευνητικού Σκάφους του 


Ερευνητικού Κέντρου Κρήτης. 6 

Σύσταση Διακοινοτικής Επιχείρησης Γεφυροπλάστιγγας Κοινοτή¬ 
των Ρίου - Ακταίου, Νομού Αχαΐας. 7 

Σύσταση ίδιου Νομικού Προσώπου με την επωνυμία «Σχολική Επι¬ 
τροπή «Γυμνασίου Νέας Περάμου».. 8 

Προκήρυξη παραχωρήσεως μεταλλείου στο Νομό Δράμας . 9 

Προκήρυξη παραχωρήσεως μεταλλείου στο Νομό Δράμας.10 

Προκήρυξη παραχωρήσεως μεταλλείου στο Νομό Δράμας.11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2087688/9935/0022 (1) 


Καθορισμός ωριαίας αποζημίωσης διδασκόντων στις Δημόσιες Σχολές 
Εκπαίδευσης, Επιμόρφωσης, Μετεκπαίδευσης και Προπαίδευσης 
Εμπορικού Ναυτικού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του Ν.Δ. 187/73 (ΦΕΚ 261Α/73) «Περί Κώδικος 
Δημοσίου Ναυτικού Δικαίου». 

β) Την αριθ. 152091/7891/12.12.75 Κοινή Απόφαση Υπουργών 
Οικονομικών και Εμπορικής Ναυτιλίας (ΦΕΚ 1482/Β/12.12.75) 
«Περί κυρώσεως κανονισμού Αποδοχών και αποζημιώσεων σε βάρος 
ΚΝΕ του πάσης φύσεως προσωπικού προσφέροντος τας υπηρεσίας του 


εις την Δημόσια Ναυτική Εκπαίδευση». 

γ) Το άρθρο 6 του Ν. 3538/1956 (ΦΕΚ 194 Α) «Περί ρυθμίσεωι 
θεμάτων τινών αφορώντων την Εκπαίδευση Στελεχών Ε.Ν.». 

δ) Το Ν.Δ. 1383/73 (ΦΕΚ 94Α/74) «Περί ιδρύσεως Κέντρου επι 
μορφώσεως Στελεχών Εμπορικού Ναυτικού». 

ε) Το άρθρο 40 του Ν. 849/78 (ΦΕΚ 232Α/78) «Περί παροχής κι¬ 
νήτρων για την ενίσχυση της περιφερειακής και οικονομικής ανάπτυξη: 
της χώρας». 

ζ) Το άρθρο 5 του Ν. 1351/83 (ΦΕΚ 56Α/83) «Περί εισαγωγή: 
σπουδαστών στην τριτοβάθμια εκπαίδευση και άλλες διατάξεις». 

η) Το άρθρο 22 παρ. 3 του Ν. 1400/83 (ΦΕκ 156 Α/83) «Τροπο 
ποίηση και συμπλήρωση υπαλληλικών διατάξεων». 

θ) Το άρθρο 22 παρ. I του Ν. 1476 (ΦΕΚ 136Λ/84) «Διορισμός σ 
μόνιμες θέσεις του προσωπικού με σχέση εργασίας ιδιωτικού δίκαιοι 
του Δημοσίου κ.λπ.». 

ι) Την αριθ. 2389/13.2.87 (ΦΕΚ 81 Β) Απόφαση του Πρωθυπουρ 
γού. 

ια) Τον Κανονισμό Εσωτερικής Υπηρεσίας ΑΔΣΕΝ όπως τροποποιή 
θηκε και ισχύει σήμερα. 

ιβ) Τον Κανονισμό Εκπαίδευσης των ΑΔΣΕΝ που κυρώθηκε με τη 
αριθ. Μ 2121.1/88/19.9.88 Απόφαση ΥΕΝ (ΦΕΚ 749Β/88). 

ιγ) Την αριθ. 117523/3430/18.12.1987 Κοινή απόφαση τω 
Υπουργών Οικονομικών, Εθνικής Παιδείας και Θρησκευμάτων κα 
Εμπορικής Ναυτιλίας, (ΦΕΚ 741Β/24.12.87) με την οποία καθορί 
στηκε από 24.12.1986 η ωριαία αποζημίωση των διδασκόντων στι: 
Δημόσιες Σχολές Εκπ/σης κ.λπ. 

ιδ) Την αριθ. 2051020/6233/0022/12.6.89 Κοινή Απόφασι 
των Υπουργών Οικονομικών Εθνικής Παιδείας και Θρησκευμάτων κα 
Εμπορικής Ναυτιλίας (ΦΕΚ 482Β/16.6.89) με την οποία καθορί 
στηκε από 1.6.89 η ωριαία αποζημίωση των διδασκόντων στις Δημό 
σιες Σχολές εκπαίδευσης. Επιμόρφωσης, Μετεκπαίδευσης και Προπαί 
δευσης Εμπορικού Ναυτικού. 

ιε) Τις διατάξεις του Ν. 1566/1985 «Δομή και λειτουργία της Π, 
θμιας και Δ/θμιας εκπαίδευσης και άλλες διατάξεις», αποφασίζουμε 

Τροποποιούμε την παράγραφο 2 της ιδ. σχετικής ως εξής: 

2. Για τους ιδιώτες ωρομισθίους καθηγητές που δεν συνδέονται μ 
καμμία σχέση με το Δημόσιο τομέα, η ωριαία αποζημίωση για τις κατη 
γορίες καθηγητών της παραπάνω παραγράφου I καθορίζεται ως εξής: 

α) Παράγραφος Ια δρχ. 2.900, 2300 και 2.180 αντίστοιχα. 

β) Παράγραφος Ιβ δρχ. 2.080 και 1.900 αντίστοιχα. 

γ) Παράγραφος Ιγ δρχ. 1.750. 

δ) Παράγραφος Ιδ δρχ. 1.300. 

ε) Παράγραφος Ιε δρχ. 1.030. 

Η ισχύς της παρούσας αρχίζει από 1 Ιουνίου 1989. 

















8392 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

Γ. ΑΓΑΠΗΤΟΣ Κ. ΔΕΣΠΟΤΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Ν. ΠΑΠΠΑΣ 

- + - 

Αριθ. 1120667/10617/0009 (2) 

Παράταση προθεσμίας αποφάσεων για την περαίωση εκκρεμών φορο¬ 
λογικών υποθέσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις αποφάσεις: 

α) 1104716/1828/3.10.1989 (ΦΕΚ Β' 743) «Διευκολύνσεις για 
την ρύθμιση εκκρεμών φορολογικών υποθέσεων ακίνητης περιουσίας, 
μεταβίβασης ακινήτων με επαχθή αιτία ή αιτία θανάτου, δωρεάς, γονι¬ 
κής παροχής ή προίκας. 

β) 1105134/9050/0009/3.10.89 «περαίωση εκκρεμών φορολο¬ 
γικών υποθέσεων και παροχή διευκολύνσεων για την υποβολή αρχικών 
και συμπληρωματικών δηλώσεων φορολογίας εισοδήματος και συνα¬ 
φών φορολογικών αντικειμένων. 

2. Το γεγονός ότι στο δίμηνο χρονικό διάστημα που ισχύουν οι παρα¬ 
πάνω αποφάσεις δεν κατέστη δυνατό να υποβληθούν οι σχετικές δηλώ¬ 
σεις από τους υποχρέους λόγω των εθνικών εκλογών της 5ης Νοεμ¬ 
βρίου 1989 και την αδυναμία των φοροτεχνικών υπηρεσιών να ικανο¬ 
ποιήσουν έγκαιρα τις απαιτήσεις των φορολογουμένων για την υποβολή 
των σχετικών δηλώσεων. 

3. Την ανάγκη παράτασης της προθεσμίας για την περαίωση των εκ¬ 
κρεμών φορολογικών υποθέσεων, που προβλέπεται από τις παραπάνω 
αποφάσεις, αποφασίζουμε: 

1. Παρατείνουμε μέχρι την 31 Ιανουάριου 1990 την προθεσμία που 
προβλέπεται από τις αποφάσεις: α) 1104716/1828/3.10.1989, β) 
1105134/9050/0009/3.10.89, η οποία λήγει στις 30 Νοεμβρίου 
1989. 

2. Η απόφαση αυτή θα δημοσιευθεί στην Εφημερίδα της Κυβερνή¬ 
σεως και θα κυρωθεί με νόμο. 

Αθήνα, 20 Νοεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΑΓΑΠΗΤΟΣ 
-♦- 

Αριθ. 18729 (3) 

Κήρυξη εκτελεστής της αριθ. 47/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των εργαζομένων σε βιομη¬ 
χανίες εμφιαλωμένων ποτών παντός είδους (ζυθοποιεία - οινοποιεία 
- ποτοποιεία - αναψυκτικά) μελών σωματείων της Ομοσπονδίας Βιο¬ 
μηχανικών Εργατ/κών Σωματείων (ΟΒΕΣ). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθ. 47/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Σύνδεσμο Ελληνικών Βιομηχανιών, 
2) Σύνδεσμο Α.Ε. και Ε.Π.Ε. και στην Ομοσπονδία Βιομηχανικών Ερ- 
γατοϋπαλληλικών Σωματείων (ΟΒΕΣ) που αφορά τους όρους αμοιβής 
και εργασίας των εργαζομένων σε βιομηχανίες εμφιαλωμένων ποτών 
παντός είδους (ζυθοποιεία - οινοποιεία - ποτοποιεία - αναψυκτικά) με¬ 
λών Σωματείων της Ομοσπονδίας Βιομηχανικών Εργατ/κών Σωμα¬ 
τείων (ΟΒΕΣ) και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι εργαζόμενοι σε 
βιομηχανίες εμφιαλωμένων ποτών παντός είδους (ζυθοποιεία - οινο¬ 
ποιεία - ποτοποιεία - αναψυκτικά), μέλη σωματείων της Ομοσπονδίας 
Βιομηχανικών Εργατ/κών Σωματείων (ΟΒΕΣ). 

2. Οι αποδοχές, που βάσει των προϊσχυουσών διατάξεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 


αυτές έχουν διαμορφωθεί την 31.12.87 με τον υπολογισμό της ΑΤΑ 
του έτους 1986 και 1987 προσαυξάνονται: 

α) Με διορθωτικό ποσοστό ΑΤΑ 4,3% που καθορίστηκε με την Α 
442/Α/29/8.1.88 απόφαση Υπουργού Εθνικής Οικονομίας και 
β) Με πρόσθετη αύξηση εκ ποσοστού 2,5%. 

3. Οι παραπάνω αποδοχές, όπως διαμορφώνονται με τον υπολογι¬ 
σμό της πρόσθετης αύξησης (2,5%) καθώς και του διορθωτικού ποσο¬ 
στού ΑΤΑ (4,3%): 

α. Προσαυξάνονται με την ΑΤΑ του πρώτου τετραμήνου 1988 που 
καθορίστηκε σε ποσοστό 4% με την Α 443/Α/20/8.1.88 απόφαση 
του Υπουργού Εθνικής Οικονομίας και 

β. Όπως διαμορφώνονται την 30.4.88 θα αναπροσαρμοσθούν με 
την ΑΤΑ της 1.5.88 και 

γ. Την 1.9.88 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

4. Για τη χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 119595/3511/ 
18.12.87 απόφαση Υπουργού Εθνικής Οικονομίας. 

5. Στους εργαζόμενους στην ποτοποιία - οινοποιία και αναψυκτικά, 
χορηγείται μία επι πλέον τριετία σε ποσοστό 5%, ήτοι τέταρτη τριετία, 
υπολογιζόμενη στα βασικά ημερομίσθια, η οποία θα λαμβάνεται υπόψη 
για τον υπολογισμό της ΑΤΑ από την ισχύ της απόφασης αυτής. 

6. Χορηγείται επίδομα γάμου με τις προϋποθέσεις που προβλέπονται 
από τις 10/76, 9/78,100/79 αποφάσεις ΔΔΔΔ Αθηνών και το άρθρο 
5 της ΕΓΣΣΕ της 14.2.84, όπως έχει τούτο ρυθμιστεί με τις διατάξεις 
του Ν. 1414/84. 

Σε όσες έγγαμες εργαζόμενες γυναίκες δεν καταβάλλεται το επίδομα 
γάμου, με βάση τις παραπάνω διατάξεις, χορηγείται επίδομα γάμου επί 
του βασικού μισθού με ποσοστό 5% και από 1.1.89 σε ποσοστό 10% 
συνολικά. 

7. Όσες διατάξεις της αριθ. 5/85 απόφ. ΔΔΔΔ Αθηνών δεν έχουν 
τροποποιηθεί, εξακολουθούν να ισχύουν. 

8. Η ισχύς της απόφασης αυτής αρχίζει από 10 Οκτωβρίου 1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1989 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-♦- 

Αριθ. 18710 (4) 

Κήρυξη εκτελεστής της αριθ. 56/89 απόφασης του ΠΔΔΔ Αθηνών που 
αφορά τους όρους αμοιβής και εργασίας του επί σχέσει εργασίας ιδι¬ 
ωτικού δικαίου προσωπικού που απασχολείται στη ΜΟΜΑ και μο¬ 
νάδες αρμοδιότητος ΣΥΚΕΑ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την αριθ. 56/89 απόφαση του ΠΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Υπουργείο Οικονομικών, 2) Υπουρ¬ 
γείο Εθνικής Άμυνας, 3) Στρατιωτική Υπηρεσία Κατασκευής Έργων 
Ανασυγκρότησης (ΣΥΚΕΑ) και στην Πανελλήνια Ομοσπονδία Συμβα- 
σιούχων Υπαλλήλων ΣΥΚΕΑ-ΜΟΜΑ που αφορά τους όρους αμοιβής 
και εργασίας του επί σχέσει εργασίας ιδιωτικού δικαίου προσωπικού 
που απασχολείται στη ΜΟΜΑ και μονάδες αρμοδιότητος ΣΥΚΕΑ και 
της οποίας το διατακτικό έχει ως εξής: 

1. Στις διατάξεις της απόφασης αυτής υπάγεται το επί σχέσει εργα¬ 
σίας ιδιωτικού δικαίου προσωπικό το απασχολούμενο στη ΜΟΜΑ και 
Μονάδες Αρμοδιότητος ΣΥΚΕΑ. 

2. Καθιερώνονται νέα βασικά ημερομίσθια που προκύπτουν από την 
ενσωμάτωση στα βασικά ημερομίσθα και μισθούς της 5.6.81 Σ.Σ.Ε. 
όπως ισχύουν μέχρι σήμερα και των ποσών της ΑΤΑ που αναλογούν σ’ 
αυτά από 1.5.82 μέχρι και 1.1.85 και το συνυπολογισμό της ΑΤΑ του 
διορθωτικού ποσού που χορηγήθηκε. 

3. Το διορθωτικό ποσό που προβλέπεται από προηγούμενες ρυθμί¬ 
σεις διατηρείται στο ύψος που έχει διαμορφωθεί μέχρι της ισχύος της 
απόφασης αυτής. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8393 


4. Σε όλους τους εργαζόμενους έγγαμους μισθωτούς ανεξαρτήτως 
φύλου, χορηγείται επίδομα γάμου σε ποσοστό 10% και υπολογίζεται 
στα βασικά ημερομίσθια που προβλέπονται από την απόφαση αυτή. 

5. Οι συνολικές αποδοχές των παρ. 2, 3, 4 καθώς και το χορηγού¬ 
μενο με προηγούμενες και την παρούσα ρυθμίσεις επίδομα τριετιών αυ¬ 
ξάνονται από 1.5.85 μέχρι 31.12.1988 με τα ποσοστά αύξησης που 
δόθηκαν από την ημερομηνία αυτή και σύμφωνα με τις προηγούμενες 
ρυθμίσεις του κλάδου. 

6. Οι αποδοχές της παραγράφου 5 όπως αυτές έχουν διαμορφωθεί 
την 31.12.88 μετά τον καθορισμό των νέων βασικών ημερομισθίων και 
τον παραπάνω υπολογισμό των επιδομάτων προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με την Α 
735/Δ 15/10.1.1989 απόφαση Υπουργού Εθνικής Οικονομίας. 

β) Με πρόσθετη αύξηση σε ποσοστό 3,6%. 

Οι παραπάνω αποδοχές όπως διαμορφώνονται με τον υπολογισμό 
της ΑΤΑ (1,4%) και της πρόσθετης αύξησης 3,6% προσαυξάνο¬ 
νται: 

α) Με την ΑΤΑ του πρώτου τετραμήνου 1989 που καθορίστηκε σε 
ποσοστό 4% με την Α 734/Δ 15/10.1.89 απόφαση Υπουργού Εθνι¬ 
κής Οικονομίας. 

β) Όπως διαμορφώνονται την 30.4.89 με την ΑΤΑ της 1.5.89 και 

γ) Της 1.9.89 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

8. Για τη χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 2001854/0022/ 
10.1.89 απόφαση Υπουργού Εθνικής Οικονομίας. 

Στις παραπάνω αυξήσεις συμψηφίζονται οι χορηγηθείσες με την από¬ 
φαση Α 1821/Δ50/19.1.89 Υπουργών Εθνικής Οικονομίας, Οικονο¬ 
μικών και Εργασίας, που κυρώθηκε με το Ν. 1836/89. 

9. Το χορηγούμενο επίδομα ξηράς τροφής καθορίζεται με την από¬ 
φαση αυτή σε 3.000 δρχ. το μήνα και το επίδομα ενοικίου σε 5.000 
δρχ. το μήνα. 

10. Από την ισχύ της απόφασης αυτής οι βοηθοί τεχνιτών οικοδομι¬ 
κών εργασιών θα λαμβάνουν τις αποδοχές και τα επιδόματα που προ- 
βλέπονται για τους ανειδίκευτους εργάτες στην από 5.6.81 Σ.Σ.Ε. 

11. Η συνολική διάρκεια της αδείας μητρότητας ορίζεται σε δέκα πέ¬ 
ντε (15) εβδομάδες. Πενήντα δύο (52) ημέρες, θα χορηγούνται υποχρε¬ 
ωτικά πριν από την πιθανή ημερομηνία τοκετού και οι υπόλοιπες πενή¬ 
ντα τρεις (53) μετά τον τοκετό. Σε περίπτωση που ο τοκετός πραγματο¬ 
ποιείται σε χρόνο προγενέστερο από αυτόν που είχε αρχικά πιθανολογη¬ 
θεί, το υπόλοιπο της αδείας θα χορηγείται υποχρεωτικά μετά τον το¬ 
κετό, ώστε να εξασφαλίζεται χρόνος συνολικής αδείας δεκαπέντε (15) 
εβδομάδων. 

12. Όσες διατάξεις της αριθ. 27/89 απόφασης του ΔΔΔΔ Αθηνών 
δεν έχουν τροποποιηθεί εξακολουθούν να ισχύουν. 

14. Η ισχύς της απόφασης αυτής αρχίζει από 1 Αυγούστου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1989 

ο ΥΠΟΥΡΓΟΙ 

I. ΚΟΥΚΙΑΔΗΣ 

- 4 - 

Αριθ. 119200 (5) 

Αντικατάσταση μέλους του κατά το άρθρο 100 του Συντάγματος και 
του Νόμου 345/1976 Ανωτάτου Ειδικού Δικαστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις του άρθρου 2 παράγραφος 5 του Νόμου 345/1976 
και 

2) Το πρακτικό συνεδριάσεως του Συμβουλίου της Επικράτειας με 
τον αριθμό 72/1989 «περί κλήρωσης και αντικατάστασης του πρώτου 
μέλους εκ των Καθηγητών των Νομικών Σχολών των Πανεπιστημίων 
της Χώρας του Ανωτάτου Ειδικού Δικαστηρίου, αποφασίζουμε: 

Ορίζουμε το Βασίλειο Σκουρή, Καθηγητή της Νομικής Σχολής του 
Πανεπιστημίου Θεσσαλονίκης πρώτο τακτικό μέλος της εκ των Καθη¬ 
γητών των Νομικών Σχολών των Πανεπιστημίων της Χώρας, συνθέ- 
σεως του κατά το άρθρο 100 του Συντάγματος και του Νόμου 345/ 
1976 Ανωτάτου Ειδικού Δικαστηρίου, σε «αντικατάσταση του συνταξιο- 
δοτηθέντος καθηγητή της Νομικής Σχολής του Πανεπιστημίου Αθη¬ 


νών, Νικολάου Παπαντωνίου για το χρονικό διάστημα μέχρι λήξεως 
του έτους 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1989 

ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΣΤΑΜΑΤΗΣ 

- 4 - 

Αριθ. 2324.19/1/89 (6) 

Κύρωση Συλλογικής Σύμβασης Εργασίας Πλοιάρχου και πληρώματος 

του Ωκεανογραφικού σκάφους του Εθνικού Κέντρου Θαλασσίων 

Ερευνών (Ε.Κ.Θ.Ε.) και του Ερευνητικού Σκάφους του Ερευνητικού. 

Κέντρου Κρήτης. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

• Έχοντας υπόψη: 

1. Τις διατάξεις του άρθρου 5 του Α.Ν. 3276/44 «περί Συλλογικών 
Συμβάσεων εν τη ναυτική εργασία» όπως έχει τροποποιηθεί και ισχύει 
σήμερα». 

2. Την αριθ. Ν.Υ./1635/16.5.85 Κοινή Απόφαση των Υπουργών 
Οικονομικών - Εργασίας - Εμπορικής Ναυτιλίας - Έρευνας και Τεχνο¬ 
λογίας περί «Καθορισμού αποδοχών του Ναυτικού Προσωπικού του 
ΕΚΘΕ» (ΦΕΚ 300 Β716.5.85). 

3. Το αριθ. 1393/27.10.89 έγγραφο της Πανελλήνιας Ναυτικής 
Ομοσπονδίας με το οποίο υποβλήθηκε για κύρωση η από 27.10.89 
Συλλογική Σύμβαση Εργασίας Πλοιάρχου και Πληρώματος του Ωκεα- 
νογραφικού Σκάφους του Εθνικού Κέντρου Θαλασσίων Ερευνών 
(Ε.Κ.Θ.Ε.) και του Ερευνητικού Σκάφους του Ερευνητικού Κέντρου 
Κρήτης, αποφασίζουμε: 

1. Την κύρωση της Συλλογικής Σύμβασης Εργασίας Πλοιάρχου και 
Πληρώματος του Ωκεανογραφικού σκάφους του Εθνικού Κέντρου Θα¬ 
λασσίων Ερευνών (Ε.Κ.Θ.Ε.) και του Ερευνητικού σκάφους του Ερευ¬ 
νητικού Κέντρου Κρήτης, εκτός από το άρθρο 18 αυτής το κείμενο της 
οποίας υπογράφηκε στις 27.10.89 από τους εξουσιοδοτημένους εκπρο¬ 
σώπους. 

α) του Υπουργείου Βιομηχανίας, Ενέργειας και Τεχνολογίας και 

β) της Πανελλήνιας Ναυτικής Ομοσπονδίας..- 

2. Η ισχύς της Συλλογικής Σύμβασης η οποία κυρώνεται με την από¬ 
φαση αυτή αρχίζει από 1.1.89 και λήγει 31.12.89. 

Η παρούσα με το κείμενο της κυρούμενης Συλλογικής Σύμβασης να 
δημοσιεθούν στην Εφημερίδα της Κυβερνήσεως. 

Πειραιάς, 13 Νοεμβρίου 1989 

Ο ΥΠΟΥΡΓΟΣ 

ΝΙΚΟΣ ΠΑΠΠΑΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Του Πληρώματος του Ωκεανογραφικού Σκάφους του Εθνικού Κέ¬ 
ντρου Θαλασσίων Ερευνών «ΑΙΓΑΙΟ». 

Εν Πειραιεί σήμερον την 27.10.1989 οι υπογεγραμμένοι, αφ’ ενός ο 
Πλοίαρχος του Π.Ν. Αλέξανδρος Μαράτος, Αντιπρόεδρος του Δ. Συμ¬ 
βουλίου του Εθνικού Κέντρου Θαλασσίων Ερευνών, εξουσιοδοτημένος 
προς τούτο με την υπ’ αριθ. Ν. Υ. 1520/8.3.1989 απόφαση του 
Υπουργού Βιομηχανίας, Ενέργειας και Τεχνολογίας, και αφ’ ετέρου ο 
Μιχάλης Ζενζεφύλλης, Γενικός Γραμματέας της Πανελλήνιας Ναυτι¬ 
κής Ομοσπονδίας, εξουσιοδοτημένος προς τούτο με την από 
26.10.1989 απόφαση της Διοικήσεως της Π.Ν.Ο. συμφωνούμεν και 
αποδεχόμεθα τα κατωτέρω, ως προς τις αμοιβές και τους όρους εργα¬ 
σίας του πληρώματος του Κρατικού Ωκεανογραφικού σκάφους του 
Εθνικού Κέντρου Θαλασσίων Ερευνών (ΕΚΘΕ) «ΑΙΓΑΙΟ». 

Άρθρον Ιο 
Μισθός Ενέργειας 

Οι βασικοί μισθοί ενεργείας του πληρώματος του άνω πλοίου ανα¬ 
προσαρμόζονται για την από 1.1.1989 μέχρι 31.12.1989 χρονική πε¬ 
ρίοδο κατά ποσοστό 14% διαμορφούμενοι ως ακολούθως: 

ΠΡΟΣΩΠΙΚΟ ΚΑΤΑΣΤΡΩΜΑΤΟΣ Δρχ. 

α. Πλοίαρχος 160.125 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Υποπλοίαρχος 

126.105 

γ. Ανθυποπλοίαρχος 

108.470 

δ. Ναύκληρος 

85.850 

ε. Ναύτης Καταστρώματος 

81.225 

ΠΡΟΣΩΠΙΚΟ ΜΗΧΑΝΗΣ 

α. Μηχανικός Α' 

159.040 

β. Μηχανικός Β' 

126.105 

γ. Μηχανικός Γ' 

108.470 

δ. Ηλεκτρολόγος 

117.310 

ε. Μηχανοδηγός Α' 

94.330 

ζ. Μηχανοδηγός Β' 

85.215 

η. Καθαριστής 

66.435 

ΠΡΟΣΩΠΙΚΟ ΓΕΝΙΚΩΝ ΥΠΗΡΕΣΙΩΝ 

♦ 

α. Ραδιοτηλεογραφητής Α' τάξεως 

126.105 

β. θαλαμηπόλος 

81.225 

γ. Βοηθός Θαλαμηπόλου 

66.435 

δ. Μάγειρος 

103.605 

ε. Βοηθός Μαγείρου 

74.610 


Άρθρο 2ο 
Μισθός Ασθένειας 

1. Ο μισθός ασθένειας είναι σε κάθε περίπτωση ίσος με το μισθό ενέρ¬ 
γειας, σε περίπτωση δε νοσηλείας εκτός Νοσοκομείου ή κλινικής στην 
ξηρά, καταβάλλεται και το αντίτιμο τροφής. 

2. Οι Αξιωματικοί δικαιούνται νρσηλείων Α' θέσης νοσοκομείου ή 
κλινικής και τα κατώτερα πληρώματα β' θέσης. 

Άρθρο 3ο 
Αντίτιμο τροφής 

1. Το ημερήσιο αντίτιμο τροφής των ναυτικών έξω από το πλοίο, στις 
περιπτώσεις που το δικαιούνται είτε λόγω νοσηλείας στη ξηρά, είτε 
λόγω αδείας, καθορίζεται για τους ναυτολογημένους Αξιωματικούς και 
το κατώτερο πλήρωμα σε δραχμές οκτακόσιες (800). 

2. Προκειμένου για τη χορήγηση παρασκευασμένης τροφής στο πλή- 
ρωρια κατ’ εφαρμογήν του ισχύοντος εδεσματολογίου (Αποφ. ΤΕΝ. 
Φ. Υ-71481/17/70 το ημερήσιον κόστος τροφοδοσίας καθορίζεται στο 
ποσόν των (800) οκτακόσιων δραχμών κατ’ άτομον. 

Άρθρο 4ο 
Επίδομα Κυριακών 

Για τις διανυόμενες μηνιαίως Κυριακές αργίες, εν πλω ή σε λιμάνι, 
καταβάλλεται ιδιαίτερη αμοιβή υπό τύπον επιδόματος, για οκτάωρη ερ¬ 
γασία κατά τη Κυριακή που θα ανέρχεται το μήνα σε ποσοστό 22% επί 
του βασικού μισθού του άρθρου 1 της παρούσης για όλους τους ναυτολο¬ 
γημένους ναυτικούς και για όλη τη διάρκεια της ναυτολόγησης. 

Άρθρο 5ο 
Επίδομα Ιματισμού 

1. Σ’ όλο το πλήρωμα χορηγείται μηνιαίο επίδομα ιματισμού εκ 
δραχμών τεσσάρων χιλιάδων εκατόν δέκα (4.110). 

2. Σε οιντιστάθμισμα της παραπάνω παροχής, όλο το πλήρωμα υπο- 
χρεούται να προμηθεύεται και να φέρει τον ειδικό ιματισμό εργασίας και 
την προβλεπόμενη από την υπηρεσία στολή, με τα διακριτικά, για κάθε 
κλάδο προσωπικού κατά βαθμό και ειδικότητα. Σε ενάντια περίπτωση, 
αυτό αποτελεί λόγω καταγγελίας της σύμβασης εργασίας από μέρους 
του Πλοιάρχου. 

3. Αν η υπηρεσία χορηγεί τον παραπάνω ιματισμό στο πλήρωμα, δεν 
θα καταβάλλεται το επίδομα αυτό. 

Άρθρου 6ο 

Επίδομα πλόων Αλλοδαπής 

Οι αναφερόμενοι στο άρθρο 1 βασικοί μισθοί κατά ειδικότητα προ¬ 
σαυξάνονται υπό μορφήν επιδόματος κατά ποσοστό 15% όταν το πλοίο 
επεκτείνει τους πλόες του σε λιμάνια της οιλλοδαπής. Η προσαύξηση 
αυτή καταβάλλεται μόνο για τις ημέρες που το πλοίο εκτελεί πλόες στα 
παραπάνω λιμάνια και υπολογίζεται από την ημέρα απόπλου του 
πλοίου από τον Πειραιά ή άλλο Ελληνικό λιμάνι, μέχρι την ημέρα του 
επανάπλου (μη συμπεριλαμβανομένης). 


Άρθρο 7ο 

Πρόσθετες εργασίες και αμοιβές 

1. Λόγω της ιδιομορφίας του πλοίου, ως ερευνητικού, κάθε μέλος 
του πληρώματος υποχρεούται να εκτελεί καθ’ οιανδήποτε ημέρα και 
ώρα, συμπεριλαμβανομένων και των Σαββάτων, Κυριακών και αργιών 
κάθε ανατιθέμενη σ’ αυτό έκτακτη ή πρόσθετη εργασία της ειδικότητάς 
του, για την εξυπηρέτηση των αναγκών του πλοίου, της τοιαύτης πρό¬ 
σθετης εργασίας μη δυναμένης να υπερβεί τις τέσσερις ώρες ημερησίως. 

2. Για τη παραπάνω πρόσθετη ή έκτακτη εργασία καταβάλλεται σε 
όλο το πλήρωμα, περιλαμβανομένου του Πλοιάρχου και του Α' Μηχανι¬ 
κού, τακτικό μηνιαίο επίδομα ανερχόμενο σε ποσοστό 30% επί του βα¬ 
σικού μισθού ενεργείας που καθορίζεται από το άρθρο 1 της παρούσης. 

4. Οι άνδρες του πληρώματος που παραμένουν στο πλοίο για την 
ασφάλειά του όταν τούτο ευρίσκεται στο αγκυροβόλιο στον Πειραιά, 
λαμβάνουν άδεια την επόμενη ημέρα. 

Άρθρον 8ο 
Ειδικά Επιδόματα 

1. Όταν το πλοίον θα βρίσκεται εν πλω ή όταν εκτελεί ερευνητικά 
προγράμματα καταβάλλεται για κάθε Σάββατο ή αργία που εμπίπτει 
στη χρονική περίοδο εκτέλεσης των εργασιών αυτών, σε ολόκληρο το 
πλήρωμα, περιλαμβανομένου του Πλοιάρχου και του Α' Μηχανικού, το 
1/22 του μηνιαίου βασικού μισθού για οκτάωρη απασχόληση. Τυχόν 
πέραν του οκταώρου απασχόληση καλύπτεται από το επίδομα του 
προηγουμένου άρθρου, με την προϋπόθεση ότι το πλοίο θα βρίσκεται εν 
πλω ή όταν εκτελεί ερευνητικά προγράμματα. 

2. Για τη φορτοεκφόρτωση, πόντιση των Οργάνων Ωκεανογραφίας 
και για τη συνεχή παρακολούθηση στίγματος χορηγείται στους Αξιω¬ 
ματικούς και το κατώτερο πλήρωμα καταστρώματος ειδικό μηνιαίο 
επίδομα ως ακολούθως, εφόσον απασχολούνται: 



δραχμές 

α. Στο πλοίαρχο 

3.785 

β. Στον υποπλοίαρχο 

3.120 

γ. Στον ανθυποπλοίαρχο 

2.610 

δ. Στο ναύκληρο 

2.280 

ε. Στον ναύτη καταστρώματος 

2.050 


4. Στον Αξιωματικό Ασυρμάτου χορηγείται επίδομα συντήρησης 
ηλεκτρονικών οργάνων εκ δρχ. 9.380. 

4. Στον Ηλεκτρολόγο του πλοίου χορηγείται επίδομα εργασιών μη¬ 
χανοστασίου 4.950 δρχ. μηνιαίως αυξανόμενο σε 6.595 μηνιαίως εφό¬ 
σον το πλοίον διαθέτει σύστημα κλιματισμού. 

5. Για όσες ημέρες το πλοίο εκτελεί αλιεία, καταβάλλεται σε όλο το 
πλήρωμα που προβλέπεται από την οργανική του σύνθεση, επίδομα 
αλιείας σε ποσοστό 5% επί του ημερομισθίου που καθορίζεται από τη 
παράγρ. 2 του άρθρου 13 της παρούσης. 

6. Στον ναύκληρο του πλοίου, όταν ασχοληθεί με τη συναρμολόγηση 
των διατάξεων ρευματογράφων και αλιευτικών εργαλείων, τα οποία 
χρησιμοποιούνται για την επιστημονική έρευνα, καταβάλλεται ειδικό 
επίδομα επτά χιλιάδων διακοσίων δέκα πέντε δρχ. μηνιαίως (7.215). 
Η εργασία αυτή θεωρείται ως εξαιρετική και η αμοιβή δεν μπορεί να 
υπερβαίνει το παραπάνω ποσό κατά μήνα. 

7. Στο μάγειρα του πλοίου, όταν αυτό βρίσκεται εν πλω και είναι αδύ¬ 
νατη η προμήθεια άρτου για τις ανάγκες του πληρώματος και του επι- 
βαίνοντος επιστημονικού προσωπικού, καταβάλλεται, εφόσον παρα- 
σκευασθεί, κάθε φορά, επίδομα χιλίων τετρακοσίων σαράντα δραχμών 
(1.440) για την αρτοποίηση. Η εργασία αυτή θεωρείται ως εξαιρετική 
και η αμοιβή δεν μπορεί να υπερβαίνει τις δέκα τέσσαρες χιλιάδες τετρα¬ 
κόσιες είκοσι πέντε δραχμές (14.425) κατά μήνα. 

8. Χορηγείται σε όλο το πλήρωμα από 1.1.89 επίδομα βαρειάς και 
ανθυγιεινής εργασίας εκ δραχμών χιλίων (1.000) μηνιαίως κατ’ ανά¬ 
λογη εφαρμογή των ισχυόντων στη Σ.Σ.Ε. των πληρωμάτων των Ε/Γ- 
Α/Κ πλοίων. 

Άρθρο 9ο 
Άδειες 

1. Οι ναυτικοί τους οποίους αφορά η παρούσα Σύμβαση δικαιούνται 
άδεια, πενήντα τρεις (53) ημέρες το χρόνο ή 4,42 ημέρες για κάθε μήνα 
εργασίας, για δε τις τυχόν ημέρες αντίστοιχο κλάσμα. 

2. Η αποζημίωση της άδειας υπολογίζεται επί του μισθού ευεργείας 
που καθορίζεται στο άρθρο 1 της παρούσης, πλέον του επιδόματος Κυ¬ 
ριακών και τροφής. 

3. Το ΕΚΘΕ διατηρεί το δικαίωμα, για λόγους υπηρεσιακών ανα¬ 
γκών, να μη χορηγεί τμήμα της παραπάνω άδειας μέχρι δέκα πέντε 
(15) ημερών κατ’ ανώτατο όριο. 

Στις περιπτώσεις, αυτές καταβάλλεται στον ναυτικό αποζημίωση 
αδείας, όπως καθορίζεται στην παραπάνω παράγραφο 2. 

4. Σε περίπτωση μη χορήγησης στο ναυτικό της κανονικής του 
άδειας, δια σοβαρούς λόγους τους οποίους ήθελε κρίνει η Διοίκηση του 
ΕΚΘΕ, τότε ο ναυτικός θ’ αποζημιώνεται σύμφωνα με την παράγραφο 
2 του παρόντος άρθρου. 

5. Κατά τη χορήγηση της άδειας, ο ναυτικός θα απολύεται του 
πλοίου, λόγω άδειας, χωρίς δικαίωμα αποζημίωσης λόγω απολύσεως, 
της υπηρεσίας υποχρεουμένης να επαναπροσλάβει αυτόν εφόσον και ο 
ναυτικός το επιθυμεί. 

Άρθρο 10ο 
Δώρα Εορτών 

Στο πλήρωμα του πλοίου καταβάλλεται ως δώρο ο μισθός ενός μήνα 
για τις εορτές των Χριστουγέννων και ο μισθός δέκα πέντε (15) ημερών 
για τις εορτές του Πάσχα. 

Ως μισθός, βάσει του οποίου θα καταβάλλονται τα παραπάνω δώρα 
νοούνται οι πράγματι καταβαλλόμενες πάγια και σταθερά αποδοχές, 
ήτοι βασικός μισθός και επιδόματα, εκτός του αντιτίμου τροφής και των 
ειδικών επιδομάτων του άρθρου 8. 

Άρθρο 11ο 


πλοίων (Φ.Ε.Κ. 274/18.4.89 Τεύχος Β'), οι διατάξεις των οποίων 
εφαρμόζονται ανάλογα. 

2. Στον Α' Μηχανικό του πλοίου για την εποπτεία εκτέλεσης των έξ- 
τρα εργασιών μηχανοστασίου, καταβάλλεται επίδομα 10% υπολογιζό¬ 
μενου επί του συνόλου της αμοιβής εκτέλεσης των εργασιών τούτων. 

3. Οι έξτρα ηλεκτρολογικές εργασίες, όταν η εκτέλεσή τους ανατίθε¬ 
ται στον ηλεκτρολόγο, αμοίβονται ιδιαιτέρως. Ο προσδιορισμός των ερ¬ 
γασιών αυτών και ο καθορισμός της αμοιβής εκτέλεσής των, ορίζονται 
από την παράγραφο 5 του άρθρου 29 της από 10.4.89 Σ.Σ.Ε. των πλη¬ 
ρωμάτων των Ε/Γ-Α/Κ πλοίων (Φ.Ε.Κ. 274/18.4.1989 Τεύχος Β'), 
οι διατάξεις της οποίας εφαρμόζονται ανάλογα. 

Άρθρο 15ο 
Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων Ασφάλισης και 
προνοίας Ε.Ν. (ΝΑΤ - ΤΠΑΕΝ - ΤΠΚΠΕΝ - ΕΛΟΕΝ - ΚΕΑΝ) ως και 
του Δημοσίου που βαρύνουν τους ναυτικούς εκπίπτονται από τις αποδο¬ 
χές που αναφέρονται στα προηγούμενα άρθρα της παρούσης. 

Άρθρο 16ο 

Οικογενειακά Επιδόματα 

Ο Πλοιοκτήτης της'παρούσης σύμβασης καταβάλλει ποσοστό 2% 
σύμφωνα με το άρθρο 25 του Νόμου 1085/1980, εισπραττόμενο από 
το ΝΑΤ με σκοπό τη χορήγηση οικογενειακών επιδομάτων στους Έλ¬ 
ληνες ναυτικούς. Το παραπάνω ποσό μαζί με το ένα τοις εκατό (1%) 
ποσοστό συμμετοχής του ναυτικού, υπολογίζεται επί των υποκειμένων 
σε εισφορά υπέρ ΝΑΤ αποδοχών των ναυτικών. 


Ώρες Εργασίας 

Οι ώρες της υποχρεωτικής εβδομαδιαίας εργασίας εν πλω και στο λι¬ 
μάνι για όλους τους ναυτικούς της παρούσης σύμβασης ορίζονται σε σα¬ 
ράντα (40) δηλαδή οκτώ (8) ώρες την ημέρα από Δευτέρα μέχρι και 
Παρασκευή, της εργασίας του Σαββάτου συμπεριλαμβανομένης στα άρ¬ 
θρα 7 και 8 της παρούσης. 


Άρθρο 12ο 
Ημέρες Αργίας 

Οι παρακάτω κατονομαζόμενες θρησκευτικές εορτές, θεωρούνται ως 
ημέρες αργίας: 

Η 1η του Έτους, η εορτή των Θεοφανείων, η Καθαρή Δευτέρα, η 
25η Μαρτίου, η Μεγάλη Παρασκευή, η Δευτέρα του Πάσχα, η ημέρα 
του Αγίου Γεωργίου, η 1η Μαΐου, η ημέρα της Αναλήψεως, η 15η Αυ- 
γούστου, η 14 Σεπτεμβρίου, η 28η Οκτωβρίου, η ημέρα του Αγίου Νι¬ 
κολάου, η ημέρα των Χριστουγέννων, η δευτέρα ημέρα των Χριστου¬ 
γέννων και οι (αναγνωρισμένες ως ημέρες αργίας τοπικές εορτές στους 
Ελληνικούς Λιμένες εφ’ όσον ναυλοχεί σε ένα από αυτούς το πλοίον. 

Διευκρινίζεται ότι για τις περιπτώσεις απασχόλησης ναυτικού κατά 
τις παραπάνω αργίες, λόγω έκτακτης ή πρόσθετης εργασίας, καταβάλ¬ 
λεται το επίδομα που προβλέπεται από το άρθρο 7. 

Άρθρο 13ο 

Εξόφληση μισθού και λοιπών αποδοχών 

1. Η εξόφληση του μισθού και των πάσης φύσης αποδοχών του πλη¬ 
ρώματος ενεργείται εντός του πρώτου πενθημέρου εκάστου ημερολο¬ 
γιακού μήνα, για τον προηγούμενο μήνα. Με την εξόφληση ο Πλοίαρ¬ 
χος υποχρεούται να χορηγεί στο ναυτικό αντίγραφου του λ/σμού μισθο¬ 
δοσίας του. 

2. Για τον υπολογισμό της άδειας καθώς και για κάθε άλλη περί¬ 
πτωση που προβλέπεται από την παρούσα Σύμβαση, το ημερομίσθιο 
καθορίζεται στο 1/22 του βασικού μισθού. 

Άρθρο 14ο 

Έξτρα εργασίες μηχανοστασίου 

1. Οι έξτρα εργασίες του μηχανοστασίου, όταν η εκτέλεση τους ανα¬ 
τίθεται στους Αξιωματικούς μηχανής και το κατώτερο προσωπικό μη¬ 
χανοστασίου, αμοίβονται ιδιαιτέρως. Ο προσδιορισμός των εργασιών 
αυτών, ο καθορισμός της αμοιβής εκτέλεσής των, καθώς και ο τρόπος 
κατανομής αυτής στους αξιωματικούς μηχανής και στο κατώτερο προ¬ 
σωπικό μηχανοστασίου καθορίζονται από το άρθρον 29 παράγραφοι 1, 
2, και 4 της από 10.4.1989 Σ.Σ.Ε. των πληρωμάτων των Ε/Γ-Α/Κ 


Άρθρο 17ο 
Επικουρική Ασφάλιση 

Ο Πλοιοκτήτης της παρούσης Συλλογικής Σύμβασης καταβάλλει 
ποσοστό 2% σύμφωνα με το άρθρο 28 του Νόμου 1220/81, εισπρατ- 
τόμενο από το ΝΑΤ με σκοπό την παροχή στους Έλληνες ναυτικούς επι¬ 
κουρικής σύνταξης. Το παραπάνω ποσοστό μαζί με το εκ δύο τοις εκατό 
(2%) ποσοστό συμμετοχής του ναυτικού υπολογίζεται επί των υποκει¬ 
μένων εις εισφοράν υπέρ του ΝΑΤ αποδοχών του ναυτικού. 

Άρθρο 18ο ·' 

Ναυτολόγηση 

1. Το πλήρωμα του πλοίου που αφορά τη παρούσα Συλλογική Σύμ¬ 
βαση καταρτίζεται από τα τακτικά μέλη των συμβαλλομένων Ναυτι¬ 
κών Οργανώσεων που ανήκουν στην δύναμη της Π.Ν.Ο. κατ’ απόλυτη 
εκλογή της υπηρεσίας. 

2. Προκειμένου περί προσώπων που δεν ανήκουν στις ως άνω Οργα¬ 
νώσεις, αυτές, κατόπιν αιτήσεως των ενδιαφερομένων, υποχρεούνται 
στην εγγραφή αυτών ως μελών τους, εφόσον έχουν τα προβλεπόμενα 
προσόντα. 

Άρθρο 19ο 

Η παρούσα Σ.Σ.Ε. έχει ανάλογη εφαρμογή και για τους ναυτολογη¬ 
μένους στο Ερευνητικό - Αλιευτικό σκάφος του Ερευνητικού Κέντρου 
Κρήτης «ΦΙΛΙΑ». 


Άρθρο 20ο 


Χρόνος Ισχύος 

Η παρούσα Συλλογική Σύμβαση ισχύει αναδρομικά για την από 
1.1.1989 μέχρι 31.12.1989 χρονική περίοδο, συντάχθηκε δε σε τρία 
αντίτυπα και έλαβαν τα συμβαλλόμενα μέρη από ένα, το δε τρίτον υπο¬ 
βάλλεται στο Υπουργείου Εμπορικής Ναυτιλίας για κύρωση, σύμφωνα 
με το νόμο και την υπ’ αριθ. Ν.Τ. 1635/16.5.1985 κοινή απόφαση 
των Υπουργών Οικονομικών - Εργασίας - Εμπορικής Ναυτιλίας - 
Έρευνας και Τεχνολογίας. 


ΟΙ ΣΥΜΒΑΛΛΟΜΕΝΟΙ 


Δια το 

Εθνικό Κέντρο 
Θαλασσίων Ερευνών 
(Τ.Σ. ΥΠΟΓΡΑΦΗ) 
ΑΛΕΞ. ΜΑΡΑΤΟΣ 


Δια την 

Πανελλήνια Ναυτική Ομοσπονδία 
Ο Γενικός Γραμματέας 
(Τ.Σ. ΥΠΟΓΡΑΦΗ) 

ΜΙΧ. ΖΕΝΖΕΦΥΛΛΗΣ 

Αριθ. Α 23493 (7) 

Σύσταση Διακοινοτικής Επιχείρησης Γεφυροπλάστιγγας Κοινοτήτων 
Ρίου - Αχταίου, Νομού Αχαΐας. 

0 ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις της παρ. 3 του άρθρου 260 του Π. Δ/τος 323/89 
«Κωδικοποίηση σε ενιαίο κείμενο νομού, με τίτλο «Δημοτικός και Κοι¬ 
νοτικός Κώδικας των ιαχυουσών διατάξεων του δημοτικού και κοινοτι¬ 
κού κώδικα, όπως τροποποιήθηκαν και συμπληρώθηκαν». 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ.Β'. 

3. Τις αποφάσεις των Κοινοτικών συμβουλίων Ρίου και Ακταίου του 
Νομού Αχαΐας αριθ. 103/88 και 98/88 αντίστοιχα. 

4. Το Π.Δ/γμα 250/89 που δημοσιεύθηκε στο 118 Α/10.5.89 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες», αποφασίζουμε: 

1. Συνιστάται Διακοινοτική επιχείρηση Γεφυροπλάστιγγας από τις 
Κοινότητες Ρίου και Αχταίου του Νομού Αχαΐας, με την επωνυμία 
«Α.Ε. Γεφυροπλάστιγγας Ρίου - Ακταίου Ν. Αχαΐας ως ίδιο νομικό πρό¬ 
σωπο ιδιωτικού δικαίου το οποίο διέπεται από τις διατάξεις των άρθρων 
260 έως 267 και 270, 274 και 287 του Π.Δ. 323/89 «Κωδικοποί¬ 
ηση σε ενιαίο κείμενο νόμου, με τίτλο «Δημοτικός και Κοινοτικός κώδι¬ 
κας» των ιαχυουσών διατάξεων του δημοτικού και κοινοτικού κώδικα, 
όπως τροποποιήθηκαν και συμπληρώθηκαν». 

2. Σκοπός της Επιχείρησης είναι: η εκμετάλλευση γεφυροπλάστιγ¬ 
γας για την ζύγιση των φορτηγών οχημάτων που διακινούνται μέσω 
της πορθμιακής γραμμής από Ρίο προς Αντίρριο. 

3. Η Επιχείρηση διοικείται από εξαμελές (6) διοικητικό συμβούλιο, 
που αποτελείται από τους εκάστοτε Προέδρους των δύο Κοινοτήτων 
που μετέχουν στην επιχείρηση, από ένα κοινοτικό Σύμβουλο και από ένα 
δημότη κάθε Κοινότητας Πρόεδρος του Διοικητικού Συμβουλίου της 
Επιχείρησης θα είναι ανά διετία ένας από τους Προέδρους των κοινοτή¬ 
των, με πρώτο τον Πρόεδρο της κοινότητας Ακταίου. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι εργαζόμενους. 

4. Η διάρκεια της Επιχείρησης είναι πενήντα (50) χρόνια από τη δη¬ 
μοσίευση της απόφασης αυτής στην Εφημερίδα της Κυβερνήσεως. 

5. Έδρα της Επιχείρησης είναι η Κοινότητα Ακταίου του Ν. Αχαΐας. 

6. Το ποσοστό συμμετοχής στο κεφάλαιο της Επιχείρησης είναι 50% 
για κάθε κοινότητα. 

7. Το Κεφάλαιο που διαθέτει οι δύο κοινότητες Ρίου και Ακταίου 
στην Επιχείρηση είναι: Α) περιουσιακά στοιχεία, όπως αυτά αποτιμήθη¬ 
καν από την Επιτροπή του άρθρου 9 του Ν. 2190/20 ως εξής: μία (1) 
γεφυροπλάστιγγα δυναμικότητας 60 τόννων αξίας 3.000.000 και 

Β. Μετρητά ποσό 100.000 δρχ. από κάθε κοινότητα. 

7. Πόροι της Επιχείρησης είναι: τα έσοδα από την εκμετάλλευση της 
γεφυροπλάστιγγας και γενικά από την άσκηση της δραστηριότητάς της, 
οι πρόσοδοι από την περιουσία της, δάνεια, κληρονομιές, εισφορές, δω¬ 
ρεές και λοιπές επιχορηγήσεις. 

8. Η επιχείρηση διαλύεται: 

α) με αποφάσεις των Κοινοτικών συμβουλίων, με την απόλυτη πλειο- 
ψηφία των μελών του και απόφαση του Νομάρχη. 

β) Όταν λήξει χωρίς να παραταθεί η διάρκεια της Επιχείρησης και 

γ) σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
δύο (2) εκκαθαριστές που ορίζονται από τα Κοινοτικά συμβούλια των 
δύο κοινοτήτων. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της Επιχείρησης. 

Το Υπόλοιπο περιέρχεται στις Κοιν/τες ανάλογα με το ποσοστό συμ¬ 
μετοχής τους στο κεφάλαιό τους. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και Κοινοτικές 
επιχειρήσεις διατάξεις του Π.Δ/τος 323/89 και την με αριθμό 
25027/9.4.84 απόφαση του Υπουργού Εσωτερικών, που δημοσιεύ¬ 
θηκε στο ΦΕΚ 244/19.4.84 τεύχος Β'. 


. Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 9 Νοεμβρίου 1989 * 

Ο Νομάρχης 
Ν. ΤΑΓΑΡΗΣ 

-♦- 

Αριθ. 19083 (8) 

Σύσταση ίδιου Νομικού Προσώπου με την επωνυμία «Σχολική Επι¬ 
τροπή «Γυμνασίου Νέας Περάμου». 

Ο ΝΟΜΑΡΧΗΣ ΧΑΛΚΙΔΙΚΗΣ 

Τις διατάξεις του άρθρου 187 του Δημοτικού και Κοινοτικού Κώδικα 
(Π.Δ. 323/1989). 

2. Την ΣΤ5/26/5.10.88 κοινή απόφση των Υπουργών Εσωτερι¬ 
κών, Οικονομικών, Εθνικής Παιδείας και Θρησκευμάτων και Περιβάλ¬ 
λοντος, Χωροταξίας και Δημοσίων Έργων. 

3. Την 108/1989 απόφαση του Κοινοτικού Συμβουλίου Ν. Περά¬ 
μου, αποφασίζουμε: 

1. Συνιστούμε στη Κοινότητα Νέας Περάμου του Νομού Αττικής ίδιο 
Νομικό Πρόσωπο με την επωνυμία «Σχολική Επιτροπή Γυμνασίου Ν. 
Περάμου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές | 
δαπάνες καθαριότητας, θέρμανσης, φωτισμού, ύδρευσης, τηλεφώνου, ^ 
αποχέτευσης, αναλώσιμων υλικών κ.λπ 

β) Η εκτέλεση μικρών έργων για επισκευή και συντήρηση των διδα¬ 
κτηρίων 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, ή τον υπ’ αυ¬ 
τού οριζόμενο Κοινοτικό σύμβουλο, ως Πρόεδρο, 
β. Ένα (1) κοινοτικό σύμβουλο, 
γ. Το Διευθυντή του Γυμνασίου Νέας Περάμου. 
δ. Το εκπρόσωπο των συλλόγων γονέων και κηδεμόνων του Γυμνα- 
σίου Ν. Περάμου. Λ 

ε. Ένα (1) δημότη ή κάτοικο. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση της κοινότητας Ν. Περάμου. 
β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 26 Οκτωβρίου 1989 
Ο Νομάρχης 

ΜΙΛΤ. Α. ΠΑΠΑΘΑΝΑΣΙΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 3758 · (9) 

Προκήρυξη παραχωρήσεως μεταλλείου στο Νομό Δράμας. 

Ο ΝΟΜΑΡΧΗΣ ΔΡΑΜΑΣ 


Έχοντας υπόψη: 

1. Τις διατάξεις των αριθ. 51-58 του Ν.Δ/τος 210/73 καθώς και 
του άρθρου 7 του Ν. 274/76. 

2. Την αριθ. 10081/8.4.83 απόφαση του Νομάρχη Δράμας με την 
οποία χορηγήθηκε στον Ταρενίδη Δημήτριο άδεια μεταλλευτικών ερευ¬ 
νών, τροποποιούμενη με την αριθ. 11230/4.5.83 απόφαση του Νο¬ 
μάρχη Δράμας σε χώρο έκτασης 6.612,5 στρέμ. στην περιοχή της Κοι¬ 
νότητας Παρανεστίου Ν. Δράμας. 

3. Την από 30.5.86 αίτηση του Ταρενίδη Δημητρίου κατοίκου Δρά¬ 
μας οδός Λαμπριανίδου 20 «Περί παραχωρήσεως μεταλλείου» που δό¬ 
θηκε σε μας νόμιμα και καταχωρήθηκε στις 30.5.86 στο βιβλίο Μεταλ¬ 
λείων που τηρείται στο Τμήμα Βιομηχανίας Δράμας με αυξ. αριθ. 630. 

4. Το αριθ. Φ.1141/906/365184/29.11.85 έγγραφο του ΓΕΣ με 
το οποίο μας γνωρίζει ότι δεν συνηγορεί σε ένα τμήμα της ανωτέρω 
έκτασης για λόγους στρατιωτικής ασφάλειας. 

5. Το αριθ. 2051/3.7.86 έγγραφο της Επιθ. Μεταλλείων Β. Ελλά¬ 
δος με το οποίο μας γνώρισε μετά την περικοπή του τμήματος από το 
ΓΕΣ ότι η ελεύθερη έκταση για παραχώρηση είναι: 4.706,25 στρεμ. 

6. Την αριθ. 3567/11.12.86 απόφαση του Νομάρχη Δράμας με 
την οποία εγκρίνει το αριθ. 2374/11.9.86 συμβόλαιο της συμβολαιο¬ 
γράφου Αθηνών Κωνσταντίνας Βασιλείου με το οποίο ο Ταρενίδης Δη- 
μήτριος μεταβίβασε τα μεταλλευτικά δικαιώματα από την αριθ, 
10081/8.4.83 άδεια μεταλλευτικών ερευνών στην ΠΟΡΣΕΛ Α.Ε. με 
διεύθυνση Αιγειαλίας 52 & Αρτέμιδος Μαρούσι Αθήνα. 

7. Το γεγονός ότι στην ανωτέρω έκταση των 4.706,25 στρεμ. προς 
παραχώρηση χώρο υπάρχει σημαντικό κοίτασμα καλιούχων αστρίων 
εξαιρετικής ποιότητας όπως απέδειξαν οι έρευνες που έγιναν, τα δε όριά 
του προς παραχώρηση χώρου είναι τα εξής: 


1. Τ.Σ.Α. Χ = - 4600 

2. Τ.Σ.Β. X = - 1300 

3. Τ.Σ.Γ. X = - 950 

4. Τ.Σ.Δ. X = - 1500 

5. Τ.Σ.Ε. X = - 2000 

6. Τ.Σ.Ζ. X = - 2600 

7. Τ.Σ.Η. X = - 4600 


Ψ = + 10800 
Ψ = + 11000 
Ψ = + 8800 
Ψ = + 8750 
Ψ = + 8800 
Ψ = + 9750 
Ψ = +10200 


Εκτάσεως 4.706,25 στρεμ. οι αζιμουθιακές συντεταγμένες αναφέ- 
ρονται στο κέντρο φύλλου χάρτη «Λεκάνης» κλ. 1:100.000 Ε = 41° 
15’ Μ = + 0°45'. 


8. Το αριθ. ΔΙΜ/Φ7.12/10081/83/2356/28.2.89 έγγραφο του 
Υπουργείου Βιομηχανίας, Ενέργειας και Τεχνολογίας το οποίο συμφω¬ 
νεί για την παραχώρηση, αποφασίζουμε: 

Καλούμε τους ενδιαφερομένους να υποβάλλουν τις προσφυγές των 
.κατά της παραχωρήσεως μεταλλευτικού χώρου προς την ΠΟΡΣΕΛ 
'Α.Ε. μέσα σε 30 μέρες από της τελευταίας ημερομηνίας των δημοσιεύ¬ 
σεων ενώπιον του Διοικητικού Δικαστηρίου Μεταλλείων. 

Η παρούσα θα δημοσιευθεί σύμφωνα με την δήλωση του αιτούντος 
στην ημερήσια εφημερίδα Ελευθεροτυπία που εκδίδεται στην Αθήνα και 
στις ημερήσιες εφημερίδες Δραμινή και Πρωινό Τύπο που εκδίδονται 
στη Δράμα σε μια μόνο έκδοση. 

Η παρούσα νά δημοσιευθεί στην Εφημερίδα της Κυβερνήσεως. 


Δράμα, 13 Νοεμβρίου 1989 

Ο Νομάρχης 
ΝΙΚ. ΒΑΤΑΛΗΣ 

- ♦- 

Αριθ. 3757 (10) 

Προκήρυξη παραχωρήσεως μεταλλείου στο Νομό Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις των αριθ. 51-58 του Ν.Δ/τος 210/73 καθώς και 
του άρθρου 7 του Ν. 274/76. 

2. Την αριθ. 10082/8.4.83 απόφαση του Νομάρχη Δράμας με την 
οποία χορηγήθηκε στον Ταρενίδη Δημήτριο άδεια μεταλλευτικών ερευ¬ 
νών, σε χώρο έκτασης 9.381,25 στρέμ. στην περιοχή των Κοινοτήτων 
Μεσοχωριού Παρανεστίου Ν. Δράμας. 

3. Την από 15.5.86 αίτηση του Ταρενίδη Δημητρίου κατοίκου Δρά¬ 
μας οδός Λαμπριανίδου 20 «Περί παραχωρήσεως μεταλλείου» που δό¬ 


θηκε σε μας νόμιμα και καταχωρήθηκε στις 15.5.86 στο βιβλίο Μεταλ¬ 
λείων που τηρείται στο Τμήμα Βιομηχανίας Δράμας με αύξ. αριθ. 629. 

4. Το αριθ. Φ. 1642/12.5.89 έγγραφο της Επιθ. Μεταλλείων Β. 
Ελλάδος αφού έλαβε υπόψιν το έγγραφο και σχεδιάγραμμα του ΓΕΣ 
μας γνώρισε ότι η ελεύθερη έκταση για παραχώρηση είναι 8.182,5 
στρέμ. 


5. Την αριθ. 3567/11.12.86 απόφαση του Νομάρχη Δράμας με 
την οποία εγκρίνει το αριθ. 2374/11.9.86 συμβόλαιο της συμβολαιο¬ 
γράφου Αθηνών Κωνσταντίνας Βασιλείου με το οποίο ο Ταρενίδης Δη- 
μήτριος μεταβίβασε τα μεταλλευτικά δικαιώματα από την αριθ. 
10082/8.4.83 άδεια μεταλλευτικών ερευνών στην ΠΟΡΣΕΛ Α.Ε. με 
διεύθυνση Αιγειαλίας 52 & Αρτέμιδος Μαρούσι Αθήνα. 

6. Το γεγονός ότι στην ανωτέρω έκταση των 8.182,5 στρεμ. προς 
παραχώρηση χώρο υπάρχει σημαντικό κοίτασμα καλιούχων αστρίων 
εξαιρετικής ποιότητας όπως απέδειξαν οι έρευνες που έγιναν, τα δε όριά 
του προς παραχώρηση χώρου είναι τα εξής: 


1. ΑΧ = - 1500 

2. ΒΧ = - 950 

3. ΓΧ = + 200 

4. ΔΧ = + 200 

5. ΕΧ = + 1000 

6. ΖΧ = + 1300 

7. ΗΧ = + 750 

8. ΘΧ = - 250 

9. IX = - 250 
10. ΚΧ = - 750 


Ψ = + 8750 
Ψ = + 8800 
Ψ = + 8200 
Ψ = + 8500 
Ψ = + 8500 
Ψ = + 6300 
Ψ = + 4000 
Ψ = + 3600 
Ψ = + 5850 
Ψ = + 6500 


Εκτάσεως 8.182,5 στρεμ. οι αζιμουθιακές συντεταγμένες αναφέρο- 
νται στο Κ.Φ.Χ. Λεκάνης κλ. 1:100.000 Γ = 41° 15’ 

Μ = + 0°45'. 


8. Το αριθ. ΔΙΜ/Φ7.12/10082/83/2358/28.2.89 έγγραφο του 
Υπουργείου Βιομηχανίας, Ενέργειας και Τεχνολογίας το οποίο συμφω¬ 
νεί για την παραχώρηση, καλούμε: 

Τους ενδιαφερομένους να υποβάλλουν τις προσφυγές των κατά της 
παραχωρήσεως μεταλλευτικού χώρου προς την ΠΟΡΣΕΛ Α.Ε. μέσα σε 
30 μέρες από της τελευταίας ημερομηνίας των δημοσιεύσεων ενώπιον 
του Διοικητικού Δικαστηρίου Μεταλλείων. 

Η παρούσα θα δημοσιευθεί σύμφωνα με την δήλωση του αιτούντος 
στην ημερήσια εφημερίδα Ελευθεροτυπία που εκδίδεται στην Αθήνα και 
στις ημερήσιες εφημερίδες Δραμινή και Πρωινό Τύπο που εκδίδονται 

στη Δράμα σε μια μόνοιέκδοση.- 

Η παρούσα να δημοσιευθεί στην Εφημερίδα της Κυβερνήσεως. 


Δράμα, 13 Νοεμβρίου 1989 

Ο Νομάρχης 
ΝΙΚ. ΒΑΤΑΛΗΣ 

-♦- : 

Αριθ. 3759 (11) 

Προκήρυξη παραχωρήσεως μεταλλείου στο Νομό Δράμας. 


Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις των αριθ. 51-58 του Ν.Δ/τος 210/73 καθώς και 
του άρθρου 7 του Ν. 274/76. 

2. Την αριθ. 10602/15.4.83 απόφαση του Νομάρχη Δράμας με 
την οποία χορηγήθηκε στον Ταρενίδη Δημήτριο άδεια μεταλλευτικών 
ερευνών, τροποποιούμενη με την αριθ. 11.800/30.5.1983 απόφαση 
του Νομάρχη Δράμας, σε χώρο έκτασης 562,5 στρέμματα στην πε¬ 
ριοχή των Κοινοτήτων Μεσοχωριού Παρανεστίου Ν. Δράμας. 

3. Την από 12.6.86 αίτηση του Ταρενίδη Δημητρίου κατοίκου Δρά¬ 
μας οδός Λαμπριανίδου 20 «Περί παραχωρήσεως μεταλλείου» που δό¬ 
θηκε σε μας νόμιμα και καταχωρήθηκε στις 12 Ιουνίου 1986 στο βι¬ 
βλίο Μεταλλείων που τηρείται στο Τμήμα Βιομηχανίας Δράμας με αύξ. 
αριθ. 631. 

4. Το αριθ. 3567/11.12.1986 απόφαση του Νομάρχη Δράμας με 
την οποία εγκρίνει το αριθ. 2374/11.9.86 συμβόλαιο της συμβολαιο¬ 
γράφου Αθηνών Κωνσταντίνας Βασιλείου με το οποίο ο Ταρενίδης Δη- 
μήτριος μεταβίβασε τα μεταλλευτικά του δικαιώματα από την αριθ. 
10602/8.4.83 άδεια μεταλλευτικών ερευνών στην ΠΟΡΣΕΛ Α.Ε. με 
διεύθυνση Αιγειαλίας 52 & Αρτέμιδος Μαρούσι Αθήνα. 

5. Το γεγονός ότι στον αιτούμενο προς παραχώρηση χώρο υπάρχει 
σημαντικό κοίτασμα καλιούχων αστρίων εξαιρετικής ποιότητας όπως 
απέδειξαν οι έρευνες που έγιναν, τα δε όριά του προς παραχώρηση χώ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρου συμπίπτουν με την Α.Μ.Ε. 10602/15.4.83 τροποποιούμενη με 
την «ριθ. 11880/30.5.1983 είναι τα παρακάτω: 

1. ΤΣΑ X = - 2000 Ψ = + 8750 

2. ΤΣΒ X = - 1500 Ψ = + 8750 

3. ΤΣΓ X = + 750 Ψ = + 6500 

Οι αζιμουθιακές συντεταγμένες αναφέρονται στο Κ.Φ.Χ. «Λεκάνης» 
χλ. 1:100.000 I -- 41° 15’ Μ = + 0°45·. 

6. Το αριθ. ΔΙΜ/Φ7.12/100602/83/2357/28.2.89 έ-^ραφο 
του Υπουργείου Βιομηχανίας, Ενέργειας και Τεχνολογίας το οποίο συμ¬ 
φωνεί για την παραχώρηση του χώρου, καλούμε: 

Τους ενδιαφερομένους να υποβάλλουν τις προσφυγές των κατά της 
παραχωρήσεως μεταλλευτικού χώρου προς την ΠΟΡΣΕΛ Α.Ε. μέσα σε 


30 μέρες από της τελευταίας ημερομηνίας των δημοσιεύσεων ενώπιον 
του Διοικητικού Δικαστηρίου Μεταλλείων. 

Η παρούσα θα δημοσιευθεί σύμφωνα με την δήλωση του αιτούντος 
στην ημερήσια εφημερίδα Ελευθεροτυπία που εκδίδεται στην Αθήνα και 
στις ημερήσιες εφημερίδες Δραμινή και Πρωινό Τύπο που εκδίδονται 
στη Δράμα σε μια μόνο έκδοση. 

Η παρούσα να δημοσιευθεί στην Εφημερίδα της Κυβερνήσεως. 

Δράμα, 13 Νοεμβρίου 1989 

Ο Νομάρχης 
ΝΙΚ. ΒΑΤΑΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


